b'\n_START_ARTICLE_\nCan S\xc3\xbaria\n_START_SECTION_\nDescripci\xc3\xb3\n_START_PARAGRAPH_\nEdifici quadrangular de dues plantes i coberta de dues aig\xc3\xbces a laterals format per quatre adossats al cos central o principal. L\'adossat m\xc3\xa9s antic \xc3\xa9s el que est\xc3\xa0 a l\'esquerra del cos principal i t\xc3\xa9 una coberta a un sol vessant. Aquesta part, que eren antigues corts de bestiar, actualment, est\xc3\xa0 coberta d\'heures i romagueres. La majoria de les obertures tenen marcs de pedra, i la resta s\xc3\xb3n de rajol. L\'adossat de la part dreta \xc3\xa9s b\xc3\xa0sicament de rajol amb una arcada de mig punt tamb\xc3\xa9 de rajol que serveix de tancat per una mitja dotzena de gossos. L\'interior est\xc3\xa0 en molt mal estat i han comen\xc3\xa7at a caure el sostre i les bigues.\n_START_SECTION_\nHist\xc3\xb2ria\n_START_PARAGRAPH_\nMas documentat des de 1780. La construcci\xc3\xb3 sembla que fou acabada el 1788._NEWLINE_La llinda de la porta principal t\xc3\xa9 una inscripci\xc3\xb3 datada de 1788, sobre la qual hi ha gravades les lletres "Ave Maria" i una creu. Tamb\xc3\xa9 \xc3\xa9s anomenat Can S\xc3\xbaria de les B\xc3\xb2ries i al segle XIX, Can Carbonell.'